Source: http://public.mkab.hu/dev/dontesek.nsf/0/E44AD8EF9108A092C1258442005BABD1?OpenDocument
Timestamp: 2019-11-13 23:27:43
Document Index: 10821667

Matched Legal Cases: ['Pf.20', 'bíróság ', 'bíróság ', 'bíróság ', 'bíróság ', 'Pf.20']

IV/00960/2019
. IV/00960/2019
Első irat érkezett: 06/03/2019
Az indítványozó - az Abtv. 27. §-a alapján - a Tatabányai Törvényszék 2.Pf.20.252/2018/4. számú ítélete és az Esztergomi Járásbíróság 9.P.20.845/2017/42. számú ítélete alaptörvény-ellenességének megállapítását és megsemmisítését kérte az Alkotmánybíróságtól.
Az indítványozó - felperes - előadta, hogy az alperesnek és tulajdonostársának a németországi ingatlan tulajdona vonatkozásában vevő felkutatására és az ingatlan értékesítésére, továbbá közjegyző előtti elájárásban való közreműködésre vállalt megbízást. A szerződésnek megfelelő megbízást teljesítette, azonban a tulajdonostárs a szerződés aláírását megtagadta arra hivatkozással, hogy az ingatlannak van bérlője. Az indítványozó fizetési meghagyásos eljárást kezdeményezett az alperes ellen 9.000, - EUR megbízási díj megfizetése iránt, mely az alperes ellentmondása folytán perré alakult. Az elsőfokú bíróság az indítványozó keresetét elutasította, melyet a másodfokú bíróság helybenhagyott.
Az indítványozó álláspontja szerint a tisztességes eljáráshoz és a jogorvoslathoz való alapjogait sérti a bíróságok eljárása, mert a bíróságok az indokolási kötelezettségnek nem tettek eleget, továbbá megsértették a fegyverek egyenlőségének elvét azzal, hogy a felek az iratokat nem ismerhették meg, az indítványozó részére az alperesi ügyvédi megbízási szerződést nem adták ki, amelynek megfelelően marasztalták a perköltségben. Továbbá a jogorvoslati eljárás a hatékony jogvédelem nyújtására nem volt alkalmas..
Esztergomi Járásbíróság 9.P.20.845/2017/42. számú ítélete
Tatabányai Törvényszék 2.Pf.20.252/2018/4. számú ítélete
IV_960_3_2019_inditvanykieg.anonim.pdf IV_960_0_2019-inditvány.anonim.pdf